title: Η συμβολή της καινοτομίας στη διασφάλιση της ποιότητας στην εκπαίδευση και η πρόσληψή της από τη σχολική ηγεσία: μία πρόταση εφαρμογής πολιτιστικού προγράμματος με έμφαση στην προώθηση της γλωσσομάθειας και της πολυγλωσσίας
title: The contribution of innovation to quality assurance in education and its uptake by school leadership: a proposal for the implementation of a cultural programme with an emphasis on the promotion of foreign language learning and multilingualism
titleType: AlternativeTitle
Creators: name: Κακαλή, Αθανασία
Publisher: name: Πανεπιστήμιο Δυτικής Αττικής
Year: 2024
Subjects: Καινοτομία
Διασφάλιση ποιότητας
Ποιότητα στην εκπαίδευση
Σχολική ηγεσία
Διοίκηση ολικής ποιότητας
Γλωσσομάθεια
Πολυγλωσσία
Πολιτιστικά προγράμματα

description: Σκοπός της παρούσας διατριβής ήταν η ανίχνευση της συμβολής της καινοτομίας στην ποιότητα της παρεχόμενης εκπαίδευσης και η ανάδειξη του τρόπου με τον οποίο η σχολική ηγεσία προσλαμβάνει την καινοτομία. Η έρευνα πραγματοποιήθηκε τη σχολική χρονιά 2022-2023 σε δευτεροβάθμια σχολική μονάδα της Ανατολικής Αττικής μέσα από την εφαρμογή ενός καινοτόμου πολιτιστικού προγράμματος με στόχο την ενίσχυση της γλωσσομάθειας και της πολυγλωσσίας. Η παρούσα μελέτη περίπτωσης ανέδειξε πτυχές που συμπληρώνουν τα κενά της βιβλιογραφίας και συμβάλλουν στη νοηματοδότηση της καινοτομίας και στην προβολή της ως μοχλού διασφάλισης της ποιότητας στην εκπαίδευση και προώθησης της γλωσσομάθειας και της πολυγλωσσίας. Στην έρευνα συμμετείχαν 18 μαθητές και 2 στελέχη σχολικής ηγεσίας. Για την εξαγωγή των αποτελεσμάτων επιλέχθηκε η ποιοτική μέθοδος. Ημιδομημένες συνεντεύξεις μαθητών και σχολικής ηγεσίας, ημερολόγια αναστοχασμού μαθητών, δείγματα εργασιών, πολυμεσικό υλικό και η μέθοδος της συμμετοχικής παρατήρησης αξιοποιήθηκαν για τη συγκέντρωση και τον τριγωνισμό των ποιοτικών δεδομένων. Τα ευρήματα καταδεικνύουν ότι το παρόν Κ.Π.Π. κρίθηκε επιτυχές ως προς την εκπλήρωση του αρχικού σκοπού και των επιμέρους στόχων. Ο αντίκτυπός του υπήρξε σημαντικός ως προς την προώθηση της γλωσσομάθειας και της πολυγλωσσίας. Κινητοποίησε τους μαθητές, συνέβαλε στη γνωστική ανέλιξη, στην ανάπτυξη δεξιοτήτων, την κοινωνικοποίηση και τη σύνδεση με την τοπική κοινωνία. Η συμβολή του Κ.Π.Π. στην ποιότητα της εκπαίδευσης αναδείχθηκε μέσα από την οπτική μαθητών και σχολικής ηγεσίας. Η σχολική ηγεσία νοηματοδοτεί την καινοτομία ως εργαλείο βελτίωσης της ποιότητας του οργανισμού και σημαντική παράμετρο της Δ.Ο.Π. Αναγνωρίζει τη συνδρομή της στη μαθησιακή εξέλιξη και ψυχοσυναισθηματική στήριξη των μαθητών, στην ανάκτηση της εμπιστοσύνης στην εκπαίδευση και στην προετοιμασία των μαθητών για την ενήλικη ζωή και προτείνει τη στήριξη της γλωσσομάθειας και της πολυγλωσσίας ενδοσχολικά. Αναφορικά με την αλλαγή στάσεων και αντιλήψεων, το Κ.Π.Π. βοήθησε τους μαθητές να ανακτήσουν ικανοποιητικά την εμπιστοσύνη τους στη διδασκαλία της Ξ.Γ. ενδοσχολικά και τη σχολική ηγεσία να αναλάβει πρωτοβουλίες υπέρ της καινοτομίας. Εν κατακλείδι, για να κριθεί η αποτελεσματικότητα του παρόντος Κ.Π.Π. μακροπρόθεσμα, προτείνεται να εφαρμοστεί σε μεγαλύτερη κλίμακα, προκειμένου να στηρίξει τη βιώσιμη ανάπτυξη στην εκπαίδευση σύμφωνα με το μοντέλο E.F.Q.M. και να καταστήσει την ποιότητα κεντρικό άξονα της εκπαίδευσης οδηγώντας στην εξέλιξη και στην πρόοδο.